Vermeende stroper aangekeer toe hy vriende se hofsaak bywoonDie ingangshek na Mapungubwe Foto: africafreak.com ‘n Man is in hegtenis geneem in verband met vermeende renosterstropery in Limpopo, het SANParke Donderdag gesê. “Die man is Dinsdag by die landdroshof in Louis Trichardt in hegtenis geneem toe hy sy vriende se aansoek om borgtog bygewoon het,” het Divhani Maremba, woordvoerder vir SANParke, gesê. Die vier verdagtes is vroeër in Augustus in hegtenis geneem nadat hulle glo op die Mapungubwe-wêrelderfenisterrein toegeslaan het. Die man sal op 26 September weer saam met sy vriende in die hof verskyn. Lees ook: Renosterkarkas by Mapungubwe-wêrelderfenisterrein